Защо маслото се счита за вредно?
Маслото, наред с други млечни продукти и изобщо храни с високо съдържание на мазнини, като червеното месо, се превъръщат в обект на “кръстоносни походи” за по-добро здраве още 70-те години. Маслото и останалите продукти са набедени за вредни, след като различни наблюдения показват, че яденето на наситени мазнини повишава, така нареченият, „лош“ ldl холестерол, който от своя страна е свързан с повишения риск от сърдечни заболявания.
 Допълнителните изследвания през следващите години не успяват да предоставят убедителни и еднозначни доказателства за това, че единствено консумацията на наситени мазнини причиняват сърдечни заболявания. Въпреки това не може да се отрече, че маслото съдържа много наситени мазнини и по тази причина все още то, заедно с други продукти е сочено като враг на здравето от производителите на храни и потребителите.